**Магистратураға кешенді тестілеу**

**"Кәсіпорын экономикасы" пәні бойынша**

**ТЕСТ СПЕЦИФИКАЦИЯСЫ**

 (2022 жылдан бастап қолдану үшін бекітілген)

**1. Тестті құрастырудың мақсаты:** Қазақстан Республикасының жоғары оқу орнынан кейінгі білім беру бағдарламаларын іске асыратын ұйымдарда оқуды жалғастыру қабілетін айқындау.

**2. Міндеттері:** **М070-«Экономика»** білім беру бағдарламасының тобы бойынша магистратураға тапсырушылардың білім деңгейін анықтау

**3. Тест мазмұны:** Тест «Кәсіпорын экономикасы» пәнінің мазмұнын көрсететін, оқу жоспары негізінде келесі тәртіпте қалыптастырылған сұрақтарды қамтиды. Тапсырмалар оқу тілінде беріледі (қазақ тілінде).

|  |  |  |  |
| --- | --- | --- | --- |
| **№** | **Тақырыптардың мазұны** | **Тапсырма саны** | **Күрделілік деңгейі** |
| 1 | **Кәсіпорын - шаруашылық объектісі, экономикалық жүйенің негізгі буыны ретінде**Кәсіпорын – шаруашылықты жеке жүргізетін субъект және нарықтық қатынастардың негізгі жүргізуші. Өндірістік кәсіпорындардың негізгі белгілері. Кәсіпорынның басты міндеттері және функциялары. Нарықтық экономика жағдайында кәсіпорындардың қызмет етуінің ерекшелік белгілері. Кәсіпорынның сыртқы ортасы: оның қызметіне ықпал ететін жағдайлар және факторлар. Кәсіпорынның кәсіпкерлік міндеттемелері және құқықтары. Негізгі және қосымша белгілері бойынша кәсіпорындардың жіктелуі. Меншік нысандары, ұйымдық-құқықтық нысандары бойынша кәсіпорын түрледі. Кәсіпорындардың бірлестіктері. Кәсіпкерлікті дамыту. Кәсіпкерлік: нысандары және түрлері. Кәсіпкерлік қызметтегі тәуекел, оны бағалау әдістері.  | 2 | 2 A |
| 2 | **Кәсіпорынның негізгі капиталы**Кәсіпорынның негізгі капиталының экономикалық мәні, олардың құрамы және құрылымы. Негізгі қорлардың тозуы, негізгі түрлері. Негізгі капиталды амортизациялаудың маңызы. Қазақстан Республикасындағы кәсіпорындардың негізгі құралдарын бағалау әдістері. Амортизацияны есептеу әдістері: біркелкі, өндірістік, жеделдетілген, қалдық құнын азайту. Амортизациялықсаясаттың қалыптасуының қазақстандық тәжірибесі.Негізгі капиталдың ұдайы өндірісі және пайдалану көрсеткіштері. Кәсіпорынның негізгі капиталын тиімді пайдалану факторлары және жолдары. Негізгі капиталдың бәсеке қабілеттілігін арттыру Қазақстан Республикасын индустриялық-инновациялық дамыту басымдықтарының бірі ретінде.Кәсіпорынның материалдық емес активтері: түсінігі, түрлері. Материалдық емес активтердің амортизациясы. | 4 | 2 В2 С |
| 3 | **Кәсіпорынның айналым капиталы**Айналым капиталы: оның маңызы, құрамы және құрылымы. Айналым капиталын қаржыландыру көздері. Айналым құралдарының айналымы. Айналым құралдарының айналымдылығын және пайдалануын сипаттайтын көрсеткіштер. Кәсіпорын жұмысының экономикалық көрсеткіштерін жақсартуда айналым құралдарының айналымдылығын жеделдетудің мәні. Айналым құралдарына қажеттілікті анықтау: өндірістік запастарды, аяқталмаған өндірісті және дайын өнімді қалыптастыру үшін. Кәсіпорын жұмысының нәтижесіне айналым капиталын басқарудың әсері. Тауарлы-материалдық запастардың құнын бағалау әдістері.Кәсіпорынның айналым қаржыларды пайдалануды жақсартудың негізгі бағыттары.Кәсіпорында материалды ресурстарды талдау көрсеткіштері мен әдістері. Өнімнің ресурс сыйымдылығын төмендету жолдары. | 3 | 1 В2 С |
| 4 | **Кәсіпорынның еңбек ресурстары**Кәсіпорын персоналы: түсінігі және сипаттамасы. Персоналдың сандық, сапалық сипаттарының көрсеткіштері. Персоналдың құрылымдық сипаттамасы.Персоналдың қозғалысын сипаттайтын көрсеткіштер.Кәсіпорынның еңбек ресурстарына қажеттілігін анықтау. Кәсіпорын жұмыскерлерінің жалпы санын, өнім дайындаудың еңбек сыйымдылығы бойынша, өнімділік мөлшері бойынша, қызмет көрсету мөлшері бойынша жұмысшыларға қажеттілікті, әкімшілік-басқару персоналының санын анықтау. Еңбек ресурстарын пайдалану көрсеткіштері. Еңбек өнімділігі: мәні, кәсіпорынды дамытудағы рөлі, есептеу әдістері. Еңбек өнімділігін өсіру факторлары және резервтері.Кәсіпорындағы кадрлық жұмыс. Кәсіпорындағы персоналды басқару тұжырымдамасы. Кәсіпорынның қызметін тиімділігін қамтамасыз етуде ұйымдастырушылық мінез-құлықтың мәні және маңызы. | 4 | 1 А1 В 2 С |
| 5 | **Кәсіпорында еңбек ақы төлеу**Еңбек мотивацияның мәні және нысандары. Еңбек ақы еңбекті мотивациялаудың негізгі нысаны ретінде. Еңбек ақының экономикалық маңызы және қағидалары.Еңбек ақыны мемлекеттік реттеу. Еңбек ақыға мемлекеттік кепілдік беру. Квалификациялық анықтамалықтарды әзірлеу. Кәсіпорындардың еңбек ақыға бөлетін қаражаттарын, кәсіпорын жұмысшыларының табыстарын, әлеуметтік қажеттіліктерге бөлінетін аударымдарды салықтық реттеу. Әлеуметтік салықты есептеу әдістемесі. Жеке табыс салығының сипаттамасы. Міндетті әлеуметтік сақтандыру. Әлеуметтік әріптестікті дамыту: бас, салалық және тарифтік келісімдер, ұжымдық келісім.Кәсіпорындағы еңбекке ақы төлеуді ұйымдастыру. Тарифтік жүйе, еңбек ақыны ұйымдастырудағы оның маңызы және мазмұны. Жұмысшылардың еңбек ақы нысандары және жүйелері. Басшылардың, мамандар мен қызметшілердің еңбек ақысын ұйымдастыру. Еңбек ақының тарифтік емес жүйесінің маңызы. Еңбек ақыны ұйымдастырудың шетелдік тәжірибесі.Еңбек күші шығындарының құнын анықтау. Кәсіпорын жұмыскерлерінің еңбек ақы қорының құрамы.  | 3 | 1 А1 В 1 С |
| 6 | **Кәсіпорынның инвестициялық және инновациялық қызметі**Инвестициялардың экономикалық маңызы, олардың жіктелуі. Күрделі қаражат салымдары, олардың құрамы және құрылымы.Кәсіпорынның инвестициялық қызметі, оның мазмұны, міндеттері, ерекшелігі және мемлекеттік қолдау. Инвестицияларды қаржыландыру көздері. Инвестициялық жоба: мазмұны, дайындау және жүзеге асыру кезеңдері. Баламалы инвестициялық ұсыныстарды бағалау көрсеткіштері. Инвестициялардың экономикалық тиімділігін анықтау әдістемесі.Кәсіпорынның инвестициялық белсенділігі және тартымдылығы: бағалау әдістемесі.Инновациялар (жаңашылдықтар): маңызы, жіктелуі. Кәсіпорынның инновациялық қызметі: маңызы және міндеттері және жаңашылдықтарды басқару. | 3 | 2 В 1 С |
| 7 | **Өнімді өндіру және өткізу шығындары**Шығындардың экономикалық маңызы, түрлері және құрамы. Кәсіпорын шығындарының жіктелуі. Кәсіпорынның қысқа мерзімді кезеңдегі қызметіндегі шығындардың әрекет ету теориясын қолдану. Шығындарды талдау. Өндіріс көлемін кеңейту бойынша үнемдеу. Экономикалық элементтері мен калькуляция баптары бойынша шығындардың жіктелуі. Кәсіпорындардың өнімді өндіру және өткізу шығындарының қалыптасуының қазақстандық тәжірибесі. Калькуляциялау, оның түсінігі және қағидалары. Өнімнің өзіндік құнын калькуляциялау әдістері. Калькуляциялаудың үрдістік, бөліністік және тапсырыстық әдістері. Шығындарды есепке алу мен калькуляциялаудың нақты және нормативтік әдістері. Үстеме шығындар, олардың құрамы, бөлу белгілері. Үстеме шығындарды бөлу және басқарушылық шешімдерді қабылдау әдістемесі. Өнімді өндіру және өткізу шығындарын азайтудың мәні, көздері және факторлары. | 3 | 1 В2 C |
| 8 | **Кәсіпорынның маркетингтік және өндірістік қызметі. Кәсіпорынның бәсекеге қабілетілігін қамтамасыз ету** Жоспарлаудың әдіснамалық негіздері. Кәсіпорын жоспарларының құрылымы. Ішкі өндірістік жоспарлау. Кәсіпорынның өндірістік қуаты және оны анықтау әдістері.Кәсіпорындағы өнім шығаруды жоспарлауды ұйымдастыру. Нарықтық экономика жағдайында кәсіпорынның өндірістік бағдарламасын әзірлеу әдістемесі.Өнімнің бәсекеге қабілеттілігі: түсінігі, оның деңгейін көтеру қажеттілігі. Қазақстан Республикасының индустриялық-инновациялық дамуы және өнімнің бәсекеге қабілеттілігіне арттыруға әсері. Өнім сапасы: түсінігі, көрсеткіштері және деңгейін көтеру жолдары. Кәсіпорындағы өнім сапасын басқару жүйесі. Сапаны басқарудағы жаңа стратегия. Өнімді стандарттау және сертификациялау.Өнімнің бәсекеге қабілеттілігін өсірудегі бағаның рөлі. Өнімге, жқмыстар мен қызметтерге қойылатын баға түрлері. Кәсіпорындағы баға баға белгілеу әдістері. Кәсіпорынның баға саясатын қалыптастыруда икемділік теориясын пайдалану.Кәсіпорынның бәсекеге қабілеттілігінің мәні. Кәсіпорынның бәсекеге қабілеттілігіне ықпал ететін факторлар. Кәсіпорынның бәсекеге қабілеттілігін бағалау әдістемесі | 2 | 1 А1 В |
| 9 | **Кәсіпорын қызметінің қаржылық нәтижелері**Кәсіпорын қаржысы түсінігі мен қызметтері.Кәсіпорынның қыржылық ресурстары. Қаржылық жоспарлау. К"әсіпорындағы қаржылық ресурстардың қалыптасу көздері. Қарыз қаражаттарын алу әдістері.Табыс және пайда – кәсіпорынның шаруашылық қызметінің қаржылық нәтижелерінің жиынтық көрсеткіштері ретінде. Қазақстан Республикасының Салық кодексіне сай жылдық жиынтық табысты есептеуде анықталатын табыс түрлері. Кәсіпорын пайдасының қалыптасу және бөліну тәртібі. Кәсіпорын төлейтін салықтардың сипаттамасы. Кәсіпорын пайдасына салық салу және пайданың бөлінуі.Кәсіпорындағы пайданы арттыру резервтері.Рентабелділік: мазмұны, есептеу әдістемесі. Рентабелділік деңгейін көтеру жолдары. Банкротқа ұшырау түсінігі мен белгілері. Дағдарыс және банкроттық жағдайда кәсіпорынды басқару және қайта құрылымдау. Санация, кәсіпорындардың өзгеруі және жойылуы. | 2 | 1 В1 С |
| 10 | **Кәсіпорын қызметінің экономикалық тиімділігі**Өндірістің экономикалық тиімділігінің маңызы және оның түрлері.Өндірістің жалпы тиімділігі және оның көрсеткіштер жүйесі. Өндіріс тиімділігінің жекелеген (дифференцияцияланған) көрсеткіштері. Кәсіпорынның рентабельділік (табыстылық) көрсеткіштері. Өндірістік қызметтің тиімділік көрсеткіштері. Өтімділік көрсеткіштері. Қаржылық тұрақтылық көрсеткіштері.Өндірістің салыстырмалы тиімділігі: мәні және оны анықтау әдістері. Инвестициялардың экономикалық тиімділігін анықтауда уақыт факторын есептеу (ақша ағындарын дисконттау) әдістері. Таза ағымдық құн және табыстылықтың ішкі нормасы көрсеткіштерінің сипаттамасы. Өндіріс тиімділігіне ықпал ететін факторлар. | 4 | 1 А2 В1 С |
| **Тесттің бір нұсқасындағы тапсырмалар саны** | **30** |

**4. Тапсырмалар мазмұнының сипаттамасы:**

Тест тапсырмаларының мазмұны кәсіпорынның шаруашылық жүргізу объектісі ретіндегі мәнін, кәсіпорынның ресурстық базасын және оны пайдалану тиімділігін, кәсіпорынның жұмыс істеуінің шаруашылық тетігін; шаруашылық және басқарушылық шешімдерді талдау және қабылдау үшін экономикалық көрсеткіштерді есептеу әдістемесін білуді қамтиды.

**5. Тапсырманы орындаудың орташа уақыты:**

Бір тапсырманы орындау ұзақтығы – 2 минут.

Тесттің жалпы уақыты – 60 минут.

**6. Тесттің бір нұсқасындағы тапсырмалар саны:**

Тесттің бір нұсқасында – 30 тапсырма.

Тест тапсырмаларын қиындық деңгейі бойынша бөлу:

- жеңіл (A) – 9 тапсырма (30%);

- орташа (B) – 12 тапсырма (40%);

- күрделі (C) – 9 тапсырма (30%).

**7. Тапсырма формасы:**

Тест тапсырмалары жабық формада беріледі. Ұсынылған бес жауап нұсқасынан бір жауапты таңдау керек.

**8. Тапсырманың орындалуын бағалау:**

Дұрыс орындалған әр тапсырма үшін түсушіге 1 балл беріледі, одан басқа жағдайда – 0 балл беріледі.

**9. Пайдаланылған әдебиеттер тізімі:**

1. Еркебалаева, В. З. Кәсіпорын экономикасы [Электронный ресурс]: оқу құралы / В. З. Еркебалаева, Е. А. Қожабеков, Е. А. Бакиров. – Электрон. текстовые дан. (5,53 Мб). – Шымкент: Әлем, 2017. – 212 б.
2. Кунязов Е.К., Ахметова Д.Д. Кәсіпорын экономикасы: Оқу құралы. – Павлодар: Кереку, 2017. – 115 б.
3. Унербаев Т. Кәсіпорын экономикасы (тәжірибелік сабақтар жүргізу және экономикадан есептер шығару жиынтығы): Оқу құралы. / Т. Унербаев, С.И. Ержанов, А.А. Аппазова; Шет тілдер және іскерлік карьера университеті. – Алматы, 2015. – 40 б.
4. Танекеева Г.Д. Кәсіпорын экономикасы 2: Электрондық оқулық/ Қарағанды Мемлекеттік Техникалық Университеті. – Қарағанды: ҚарМТУ, 2015.
5. Куатова Д.Я. Экономика предприятия: практический курс: Учебное пособие. – Алматы: Издательство «Дәуір», 2018. – 384 с.
6. Экономика предприятия: учебник /Под ред. В.И. Гришина, Я.П. Силина. – М.: КНОРУС, 2019. – 472 с.
7. Яркина Н.Н. Экономика предприятия (организации) [Электронный ресурс]: Учебник. – Керчь: ФГБОУ ВО «КГМТУ», 2020. – 445 с.: Режим доступа: <https://elibrary.ru/download/elibrary_42510022_12404305.pdf>